Taylor Matson

Taylor Matson (s. 16. syyskuuta 1988 Mound, Minnesota, Yhdysvallat) on yhdysvaltalainen jääkiekkoilija, joka lopetti pelaajauransa kauden 2023–2024 jälkeen. Hänen ensisijainen pelipaikkansa oli keskushyökkääjä. Hän pelasi ammattilaisurallaan Pohjois-Amerikan alasarjoissa, sekä Ruotsissa ja Suomessa.

Elite Prospects -sivuston Erik K. Pirin mukaan Matson oli työteliäs ja nopea sentteri, joka meni suhteellisen pienestä koostaan huolimatta ennakkoluulottomasti tilanteisiin. Pirin mukaan Matson oli enemmän syöttäjä kuin maalintekijä.

 Ura 
 Seuraura 
Matson kävi high schoolin Academy of Holy Angelsissa. USHL-junioriliigan Sioux Falls Stampede varasi hänet 25. pelaajana kesällä 2005. Kaudella 2006–2007 Matson teki Holy Angelsissa 13 ottelussa 36 tehopistettä ja hän oli ehdolla koko Minnesotan osavaltion parhaalle high school -pelaajalle myönnettävän Minnesota Mr. Hockeyn voittajaksi. Palkinnon vei kuitenkin Cretin-Derham Hallin puolustaja Ryan McDonagh. Matson siirtyi jo saman kauden aikana USHL:ään, mutta hänet varanneen Stampeden sijaan Des Moines Buccaneersin paitaan.

Vancouver Canucks varasi Matsonin kuudennella kierroksella 176. pelaajana NHL:n varaustilaisuudessa 2007. Kaudella 2007–2008 hän oli Des Moines Buccaneersin paras pistemies ja syöttäjä tehoilla 13+24=37. Vuodet 2008–2012 Matson kävi Minnesotan yliopistoa. Hänen ensimmäinen vuotensa 2008–2009 päättyi vain 13 ottelun jälkeen polvivammaan marraskuussa 2008. Matsonin toinen vuosi 2009–2010 päättyi puolestaan 19 ottelun jälkeen nilkkavammaan tammikuussa 2010. Hänet valittiin kauden päätteeksi kuitenkin WCHA:n akateemiseen tähdistökentälliseen, kuten myös kahdella seuraavalla kaudella. Viimeisellä yliopistokaudellaan 2011–2012 Matson toimi MU:n kapteenina ja hän johdatti joukkueensa WCHA:n mestaruuteen.

Huhtikuussa 2012 Matson teki vapaana agenttina amatöörien koejaksosopimuksen Vancouver Canucksin farmijoukkueen, AHL-joukkue Chicago Wolvesin, kanssa. Matson pelasi kevään aikana viisi runkosarjaottelua tehopistein 1+1=2 ja viisi pudotuspeliottelua tehden yhden syöttöpisteen. Elokuussa hän teki Wolvesin kanssa vuoden mittaisen jatkosopimuksen. Matson kärsi kaudella 2012–2013 kuitenkin taas polvivaivoista ja pelasi vain kaksi ottelua. Syyskuussa 2013 hän teki vapaana agenttina vuoden mittaisen sopimuksen ECHL-joukkue Orlando Solar Bearsin kanssa. Matson osallistui samana syksynä myös AHL-joukkue Iowa Wildin harjoitusleirille ja teki lokakuussa vuoden mittaisen sopimuksen joukkueen kanssa.Taylor Matson – The Sports Forecaster  

Matson pelasi kauden 2013–2014 Solar Bearsin ja Wildin välillä. Matson teki Wildissa 32 runkosarjaottelussa tehot 3+2=5. Reilut puolet kaudestaan hän pelasi Solar Bearsissa, jonka kolmanneksi paras pistemies Matson oli tehoilla 18+24=42. Hänet valittiin ECHL:n helmikuun 2014 kuukauden tulokaspelaajaksi sekä ECHL:n viikon 8 pelaajaksi.

Kaudeksi 2014–2015 Matson siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Rögle BK:hon. Hän oli tehoilla 13+24=37 joukkueen toiseksi paras pistemies Jesper Jensenin jälkeen. Röglen kausi päättyi sarjanousuun SHL:ään. Huhtikuussa 2015 Matson teki joukkueen kanssa kaksivuotisen jatkosopimuksen, kuten taas huhtikuussa 2017. Seitsemän Röglessä vietetyn vuoden jälkeen Matson siirtyi Allsvenskanin HV 71:een vuonna 2021. Joukkue nousi sarjatasoa ylemmäs SHL:ään kaudeksi 2022–2023.

Elokuussa 2023 Matson siirtyi itävaltalaiseen Graz 99ersiin, jossa pelasi jo ennestään viisi ruotsalaista. Hän toimi joukkueen kapteenina ja teki 35 otteluun seitsemän maalia ja 21 tehopistettä. Tammikuussa 2024 hän siirtyi SM-liigajoukkue Tapparaan. Hänet hankittiin tuomaan kokemusta ja johtajuutta joukkueeseen. Tappara voitti kauden päätteeksi Suomen mestaruuden. Matson ilmoitti kauden jälkeen päättävänsä ammattilaisuransa.

 Maajoukkueura 
Matson pelasi U-18 Junior World Cupissa vuonna 2005.

 Tilastot 
 2006–2007  Des Moines Buccaneers  USHL  10  1  2  3  6  6  0  1  1  10 2007–2008  Des Moines Buccaneers  USHL  55  13  24  37  38  –  –  –  –  – 2008–2009  Univ. of Minnesota  WCHA  13  1  0  1  2  –  –  –  –  – 2009–2010  Univ. of Minnesota  WCHA  19  2  3  5  6  –  –  –  –  – 2010–2011  Univ. of Minnesota  WCHA  33  10  3  13  16  –  –  –  –  – 2011–2012  Univ. of Minnesota (C)  WCHA  43  8  15  23  28  –  –  –  –  –   Chicago Wolves  AHL  5  1  1  2  4  5  0  1  1  4 2012–2013  Chicago Wolves  AHL  2  0  0  0  0  –  –  –  –  – 2013–2014  Iowa Wild  AHL  32  3  2  5  12  –  –  –  –  –   Orlando Solar Bears  ECHL  39  18  24  42  27  6  1  2  3  4 2014–2015  Rögle BK  Allsvenskan  52  13  24  37  34  10  1  4  5  6 2015–2016  Rögle BK  SHL  52  3  17  20  28  –  –  –  –  – 2016–2017  Rögle BK  SHL  31  1  2  3  10  –  –  –  –  – 2017–2018  Rögle BK  SHL  40  8  4  12  12  –  –  –  –  – 2018–2019  Rögle BK (A)  SHL  52  8  12  20  36  2  0  0  0  2 2019–2020  Rögle BK (A)  SHL  52  9  7  16  16  –  –  –  –  – 2020–2021  Rögle BK (A)  SHL  50  3  6  9  18  14  2  2  4  4 2021–2022  HV71 (A)  Allsvenskan  42  11  11  22  45  15  5  7  12  4 2022–2023  HV71 (A)  SHL  51  4  8  12  43  –  –  –  –  – 2023–2024  Graz 99ers (C)  ICEHL  35  7  14  21  10  –  –  –  –  –   Tappara  SM-liiga  14  4  3  7  2  4  0  0  0  0  7 kautta  yhteensä  SHL  328  36  56  92  163  16  2  2  4  6 3 kautta  yhteensä  AHL  39  4  3  7  16  5  0  1  1  4 1 kausi  yhteensä  ICEHL  35  7  14  21  10  –  –  –  –  – 2 kautta  yhteensä  Allsvenskan  94  24  35  59  79  25  6  11  17  10 1 kausi  yhteensä  ECHL  39  18  24  42  27  6  1  2  3  4

 Lähteet 

 Viitteet 

Luokka:Yhdysvaltalaiset jääkiekkoilijat
Luokka:Vuonna 1988 syntyneet
Luokka:Elävät henkilöt